text: Fredericias borgmester: Vi er overraskede
  20 februar 2013 kl. 16.29
  Fredericias borgmester regner ikke med, at Fredericia bliver nødt til at lukke en kaserne.
  Venstres borgmester Kenny Bruun Olsen satser på, at den socialdemokratiske borgmesterkandidat - som også sidder i forsvarsudvalget i Folketinget - Jacob Bjerregaard vil kunne argumentere stærkt for at bevare Bülows kaserne i byen.
  - Det er jo dejligt, at vi dér har et politisk talerør for kasernen og de mange arbejdspladser.
  Kenny Bruun Olsen er "ret så overrasket" over, at forsvarschefens forslag også rammer Bülows Kaserne.
  - Det var ikke det, jeg havde hørt vile ske, siger han.
  - Men det er heldigvis kun et forslag, så vi regner bestemt ikke med, at det bliver gennemført.
  